02018D1109 — SL — 10.08.2018 — 000.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B ►C1 IZVEDBENI SKLEP KOMISIJE (EU) 2018/1109 z dne 3. avgusta 2018 o obnovitvi odobritve dajanja na trg proizvodov, ki vsebujejo gensko spremenjeno koruzo sorte 59122 (DAS-59122-7), so iz nje sestavljeni ali proizvedeni, v skladu z Uredbo (ES) št. 1829/2003 Evropskega parlamenta in Sveta ◄ (notificirano pod dokumentarno številko C(2018) 4978) (Besedilo v angleškem, francoskem in nizozemskem jeziku je edino verodostojno) (Besedilo velja za EGP) (UL L 203 10.8.2018, str. 7)





popravljen z:









▼B

▼C1

IZVEDBENI SKLEP KOMISIJE (EU) 2018/1109

z dne 3. avgusta 2018

o obnovitvi odobritve dajanja na trg proizvodov, ki vsebujejo gensko spremenjeno koruzo sorte 59122 (DAS-59122-7), so iz nje sestavljeni ali proizvedeni, v skladu z Uredbo (ES) št. 1829/2003 Evropskega parlamenta in Sveta

▼B

(notificirano pod dokumentarno številko C(2018) 4978)

(Besedilo v angleškem, francoskem in nizozemskem jeziku je edino verodostojno)

(Besedilo velja za EGP)







Člen 1

Gensko spremenjeni organizem in posebni identifikator

Gensko spremenjeni koruzi (Zea mays L.), linija 59122, kot je opredeljena v točki (b) Priloge, se dodeli posebni identifikator DAS-59122-7 v skladu z Uredbo (ES) št. 65/2004.

Člen 2

Obnovitev odobritve

Odobritev dajanja naslednjih proizvodov na trg se obnovi v skladu s pogoji iz tega sklepa:

(a) živila in živilske sestavine, ki vsebujejo koruzo sorte 59122, so iz nje sestavljeni ali proizvedeni;

(b) krma, ki vsebuje koruzo sorte 59122, je iz nje sestavljena ali proizvedena;

(c) koruza sorte 59122 v proizvodih, ki jo vsebujejo ali so iz nje sestavljeni ter se uporabljajo v druge namene kot tiste iz točk (a) in (b), razen za gojenje.

Člen 3

Označevanje

1. Za namene zahtev za označevanje iz člena 13(1) in člena 25(2) Uredbe (ES) št. 1829/2003 ter člena 4(6) Uredbe (ES) št. 1830/2003 je „ime organizma“„koruza“.

2. Na oznaki in v dokumentih, priloženih proizvodom, ki vsebujejo koruzo sorte 59122 ali so iz nje sestavljeni, razen živil ali živilskih sestavin, se navede besedilo „ni za gojenje“.

Člen 4

Metoda za odkrivanje

Za odkrivanje koruze sorte 59122 se uporablja metoda iz točke (d) Priloge.

Člen 5

Načrt spremljanja učinkov na okolje

1. Imetnika odobritve zagotovita, da se vzpostavi in izvaja načrt spremljanja učinkov na okolje iz točke (h) Priloge.

2. Imetnika odobritve Komisiji predložita skupna letna poročila o izvajanju in rezultatih dejavnosti iz načrta spremljanja v skladu z Odločbo 2009/770/ES.

Člen 6

Register Skupnosti

Informacije iz Priloge k temu sklepu se vnesejo v register Skupnosti za gensko spremenjena živila in krmo iz člena 28 Uredbe (ES) št. 1829/2003.

Člen 7

Imetnika odobritve

1. Imetnika odobritve sta:

(a) družba Pioneer Overseas Corporation, Belgija, ki zastopa Pioneer Hi-Bred International, Inc., Združene države Amerike, ter

(b) družba Dow AgroSciences Ltd, Združeno kraljestvo, ki zastopa Dow AgroSciences LLC, Združene države Amerike.

2. Oba imetnika odobritve sta odgovorna za izpolnjevanje dolžnosti imetnikov odobritve v skladu s tem sklepom in Uredbo (ES) št. 1829/2003.

Člen 8

Veljavnost

Ta sklep se uporablja 10 let od datuma uradnega obvestila.

Člen 9

Naslovnik

Ta sklep je naslovljen na:

(a) Pioneer Overseas Corporation, Avenue des Arts 44, 1040 Bruselj, Belgija, in

(b) Dow AgroSciences Europe Ltd, European Development Centre, 3B Park Square, Milton Park, Abingdon, Oxon OX14 4RN, Združeno kraljestvo.









PRILOGA

(a) Vložnika in imetnika odobritve:

Ime : Pioneer Overseas Corporation

Naslov : Avenue des Arts 44, 1040 Bruselj, Belgija

V imenu Pioneer Hi-Bred International, Inc., 7100 NW 62nd Avenue, P.O. Box 1014, Johnston, IA 50131-1014, Združene države Amerike,

ter

Ime : Ime Dow AgroSciences Europe Ltd.

Naslov : European Development Centre, 3B Park Square, Milton Park, Abingdon, Oxon OX14 4RN, Združeno kraljestvo

V imenu Dow AgroSciences LLC, 9330 Zionsville Road, Indianapolis, IN 46268-1054, Združene države Amerike.

(b) Poimenovanje in opredelitev proizvodov:

(1) živila, ki vsebujejo koruzo sorte 59122, so iz nje sestavljena ali proizvedena;

(2) krma, ki vsebuje koruzo sorte 59122, je iz nje sestavljena ali proizvedena;

(3) koruza sorte 59122 v proizvodih, ki jo vsebujejo ali so iz nje sestavljeni ter se uporabljajo v druge namene kot tiste iz točk (1) in (2), razen za gojenje.

Koruza sorte 59122, kot je opisana v vlogi, izraža beljakovini Cry34Ab1 in Cry35Ab1, pridobljeni iz Bacillus thuringiensis, ki zagotavljata odpornost proti nekaterim škodljivcem iz reda Coleoptera, vključno z zahodnim koruznim hroščem, ter beljakovino PAT, pridobljeno iz Streptomyces viridochromogenes, ki zagotavlja odpornost proti herbicidom na osnovi glufosinat-amonija in je bila uporabljena kot selektivni označevalec.

(c) Označevanje:

(1) Za namene zahtev za označevanje iz člena 13(1) in člena 25(2) Uredbe (ES) št. 1829/2003 ter člena 4(6) Uredbe (ES) št. 1830/2003 je „ime organizma“„koruza“.

(2) Na oznaki in v dokumentih, priloženih proizvodom, ki vsebujejo koruzo sorte 59122 ali so iz nje sestavljeni, razen živil ali živilskih sestavin, se navede besedilo „ni za gojenje“.

(d) Metoda za odkrivanje:

(1) Kvantitativna, za pojav specifična metoda, ki temelji na verižni reakciji s polimerazo (PCR) v realnem času, za odkrivanje gensko spremenjene koruze DAS-59122-7.

(2) Potrdi jo referenčni laboratorij EU, ustanovljen z Uredbo (ES) št. 1829/2003, objavi pa se na spletnem naslovu http://gmo-crl.jrc.ec.europa.eu/StatusOfDossiers.aspx.

(3) Referenčni material: ERM®-BF424 (za DAS-59122-7) je na voljo pri Skupnem raziskovalnem središču (JRC) Evropske komisije, na https://ec.europa.eu/jrc/en/reference-materials/catalogue/.

(e) Posebni identifikator:

DAS-59122-7

(f) Zahtevane informacije v skladu s Prilogo II h Kartagenskemu protokolu o biološki varnosti h Konvenciji o biološki raznovrstnosti:

[Urad za izmenjavo informacij o biološki varnosti, številka vpisa: objavljeno v registru za gensko spremenjena živila in krmo po prejetju uradnega obvestila].

(g) Pogoji ali omejitve pri dajanju proizvodov na trg, njihovi uporabi ali ravnanju z njimi:

Se ne zahteva.

(h) Načrt spremljanja učinkov na okolje:

Načrt spremljanja učinkov na okolje v skladu s Prilogo VII k Direktivi 2001/18/ES Evropskega parlamenta in Sveta ( 1 ).

[Povezava: načrt, objavljen v registru za gensko spremenjena živila in krmo]

(i) Zahteve za spremljanje uporabe živila za prehrano ljudi po dajanju na trg:

Se ne zahteva.

Opomba: Povezave do ustreznih dokumentov bo morda treba sčasoma spremeniti. Navedene spremembe bodo na voljo javnosti s posodabljanjem registra za gensko spremenjena živila in krmo.